
ANUNŢURI 


+ Ca o pregătire a evenimentului ce nădăjduim că va avea loc la Bisericuţă la ju- 
mătatea lunii septembrie, pr. Lucian şi o parte din fraţi au participat la Sf. Litur- 
ghie din 21 august, când s-a târnosit biserica din Crocna, unde slujeşte pr. 
Florin-David Bej. La acest important eveniment a fost prezent IPS Timotei, care 
l-a hirotesit iconom stavrofor pe harnicul părinte de la Crocna (foto). 


+ De asemenea, în ultima duminică a lunii august, unul din preoţii apropiaţi ob- 
ştii noastre, pr. Petru de la Chişlaca, a fost numit iconom în cadrul slujbei de 
binecuvântare a lucrărilor realizate în ultimii ani la biserică, de către IPS Timo- 
tei. 


ŞTIRI 


* Vineri, 26 August 2022, părintele profesor Constantin Ne- 
cula, cadru didactic la Facultatea de Teologie Ortodoxă „Sfântul 
Andrei Şaguna” din Sibiu şi cunoscut al publicului din ţară şi străi- 
nătate, a susţinut conferinţa cu titlul „Fericit omul. Bucuria cre- 
dinţei mărturisite”. Conferinţa a fost precedată de un moment 
naţional-folcloric, oferit de Grupul „Sfântul Ioan Damaschin”, di- 
rijat de pr. Gabriel Streulea. Sala polivalentă din Arad s-a dovedit 
a fi neîncăpătoare pentru cei peste 2000 de oameni care au venit 
să se bucure de o seară de suflet. (sursa: arhiepiscopiaradului.ro) 


* Vineri, 19 august 2022, IPS Timotei i-a conferit maestrului 
Gheorghe Zamfir cea mai înaltă distincţie eparhială, Cru- 
cea Sfântul Ierarh Sava Brancovici, în semn de aleasă preţuire 
pentru contribuţia deosebită adusă la promovarea folclorului ro- 
mânesc peste hotare. Ceremonia a avut loc în Catedrala Arhiepis- 
copală „Sfânta Treime” din Arad, vizitată pentru prima dată de 
către maestrul Gheorghe Zamfir. (sursa: arhiepiscopiaradului.ro) 


+ Mitropolitul Ardealului a inaugurat la Deva, la sfârşitul lunii au- 
gust, Grădiniţa „Episcop Gurie Georgiu”, un proiect de su- 
flet al vrednicului de pomenire Episcop Gurie, demarat în urmă cu 
5, trei ani de zile şi încredinţat, încă de atunci, actualului Episcop al 
: Devei şi Hunedoarei, Preasfinţitul Părinte Nestor. (sursa: basili- 
f ca.ro) 

Din Egipt am chemat 
Fiul Meu 

Foaie ortodoxă pentru sufleţ 

Dacă Mântuitorul a trăit în primii 
ani ai vieţii în exil, fugind mereu de 
cei care voiau să-L prindă, nici noi 
nu putem avea pretenţii mai mari. 
Să luăm aminte: domnia lui anti- 
hrist va fi de 3 ani şi jumătate, adică 
exact cât a stat Mântuitorul în exil în 
Egipt. 


După Țara Sfântă, Egiptul este al 
doilea loc ca sfinţenie din lume. 
Aici a trăit câţiva ani Pruncul, aici a 
învăţat să mănânce, să umble, să 
vorbească. 


De ce a îngăduit Dumnezeu ca Fiul 
Său să fie mereu urmărit şi fugărit în 


primii 4-5 ani ai vieţii Sale pe pă- 
mânt? Pentru că astfel ne-a dat 
chipul după care trebuie să tră- 
im noi: răbdare, ascultare, smere- 
nie, ferire de rău, fugă în lumea 
aceasta. Copilăria Mântuitorului nu 
a fost frumoasă şi romantică, aşa 
cum citim în unele cărţi, că făcea 
păsărele din lut şi le dădea viaţă. 
Copilăria Lui a fost fugă şi chin, 
în căldurile acestea mari, fără casă, 
doar prin peşteri, cu pericolul imi- 
nent de a fi prins şi ucis. 


Ei au coborât până în sudul Egiptu- 
lui, nu au rămas la Alexandria, pen- 
tru că Irod a trimis iscoade, prin- 

zând un fir că au fugit. Aşa că au 
fugit ani de zile mereu, ca să nu fie 
prinşi. De-abia când îngerul i-a în- 
ştiinţat că a murit Irod, au îndrăznit 
să se întoarcă în Ţara Sfântă. 


Iar smerenia Lui se vede din faptul 
că prima minune a făcut-o abia în 
Cana Galileii. Să ai toate în mână, să 
poţi face orice şi să aştepţi smerit, în 
ascultare faţă de părinţi, până când 
poporul a fost pregătit să primească 
aceste minuni, numai Dumnezeu 
poate face. 


Cuvintele de folos şi explicaţiile din acest număr sunt cele pe care le-a rostit 
Părintele Ştefan pe parcursul pelerinajului din Egipt. 

Despre 
viața monahală 


Există mai multe feluri de trăiri în 
pustie: 


Prima este cea de singurătate to- 
tală. De exemplu, Sf. Pavel Tebeul 
nu a văzut niciun om timp de 70 de 
ani. Este o singurătate şi mai mare, a 
pustnicilor precum Sf. Marcu de la 
muntele Francesc (Etiopia), care nu 
a văzut nici oameni, nici animale şi 
nici plante timp de zeci de ani. 30 de 
ani a mâncat pământ. 


Mai există şi un alt fel de pustnicie, 
cea a monahilor care stau toată săp- 
tămâna în chilia lor din pustie, iar 
sâmbătă şi duminică mergeau 
la mănăstire, unde stau la Sf. Li- 
turghie şi la agapa de după. Aceasta 
era regula în mănăstirea Sf. Macarie. 
Acest tip de viaţă pustnicească este 
mai îndulcită. 


Apoi este viaţa călugărească de 
sine, care presupune o vieţuire în 
acelaşi lor, dar nu muncă, masă ori 
rugăciune împreună, decât sâmbătă 
şi duminică. Aşadar, monahii nu 
trăiau depărtaţi, ci chiliile se vedeau, 
la fel şi ei, pe parcursul zilei. Un chip 
de acest fel s-a păstrat la noi la Aga- 
pia şi Văratec. Mănăstirea este în 
mijloc, iar maicile trăiesc în jur, în 
chilii la distanţă, ca într-un sat. 


Ultimul tip este viaţa călugăreas- 
că de obşte, cum a fost cea înteme- 
iată în Egipt de Sf. Pahomie cel Ma- 
re, iar de Sf. Teodosie cel Mare în 
Țara Sfântă, în care toţi monahii tră- 


iesc, se roagă şi muncesc sub acelaşi 
acoperiş. Sf. Părinţi învaţă că aceasta 
este cea mai uşoară mântuire. 


Iar pustnicia în singurătate este o 
formă de mântuire mult mai rapidă, 
dar şi mai abruptă. Dar este şi peri- 
culoasă. E ca la escaladarea unui 
munte. Fie mergi pe drumul pe care 
merg, toţi şi ajungi încet în vârf, fie 
mergi pe sfori, pieptiş, şi ajungi mai 
repede, dar sunt pericole mai mari 
de a cădea. 


Când rămâi singur (de aici şi numele 
de monah, care înseamnă singur), 
trebuie să te apropii de Dumnezeu 
mai mult. Aceasta este una din regu- 
lile vieţii monahale. 


Viaţa călugărească a fost de la înce- 
put în Biserică, fiind întrupată de Sf. 
Ioan Botezătorul. După ce au venit 
persecuțiile, o parte dintre creştini s- 
au retras din lume, unii cu familiile, 
iar alţii singuri, şi trăiau la marginea 
comunităţile. Iar mai târziu s-au se- 
parat şi mai mult. Vieţuirea monaha- 
lă propriu-zisă, cu rânduielile de vie- 
ţuire pe care le ştim, o găsim doar 
începând cu Sf. Antonie cel Mare şi 
cei de după el. 


După ce s-au încheiat persecuțiile şi 
a început să înflorească viața mona- 
hală, în Egipt, pe timpul Sf. Chiril al 
Alexandriei (deci în veacurile IV-V), 
trăiau aproximativ 50.000 de călu- 
gări. La cât de puţini oameni erau 
atunci în toată lumea, se spune că în 
pustie erau mai mulţi trăitori decât 


în unele localităţi ale ţării. 


Aici, în Egipt, am aflat ceva ce nu 
ştiam despre începuturile istoriei 
monahismului: că structura lui s 
-a aşezat pe călătoria şi exilul 
Mântuitorului în Egipt. Iar locul 
unde au stat cel mai mult în Egipt (6 
luni) a fost cel în care s-a întemeiat 
prima obşte. În cărți am citit că în 
aceste ţinuturi au fost primele mă- 
năstiri, dar nu s-a spus despre aceas- 
tă legătură. Pentru că o mănăstire nu 
se poate face oriunde. Ori faci o jer- 
tfă înainte, ori faci o jertfă după, ca 
să poată dăinui mănăstirea în acel 
loc. Iar în Egipt, monahismul s-a 
întemeiat pe jertfa exilului, fugii şi 
ostenelii Mântuitorului-Prunc, a Ma- 
icii Sale şi a Dreptului Iosif. De aceea 
duhul pe care îl simţim la mănăstiri- 
le de început din Egipt, e cel de Ieru- 
salim, de Betleem, de Nazaret. 


Iar egiptenii au păstrat în inima lor 
locurile în care a poposit Mântuito- 
rul. Aceasta nu se poate uita nicioda- 
tă. 


Tătcuiri la Patericul egiptean 


Îndrăzneala este un mare păcat. Trebuie să deosebim între îndrăzneala credinţei, care este bună, şi cea care se 
vede în vorbire, în replici, în fapte, care nu este sănătoasă. Ea poate privi şi relația cu Dumnezeu, şi cu aproapele. 
Iar părinţii spun că aceasta este o ruşine. 


Frica de Dumnezeu înseamnă teama de a nu-L întrista, de a nu-L mânia, de a nu-L obliga să introducă legea care 


bate fărădelegea. 

inceputurile 
artei 


Portretul 


In Egipt am aflat începuturile artei 
laice, dar şi creştine. 


Acum multe mii de ani, la Fayoum 
pe sarcofagele care adăposteau mu- 
miile faraonilor au fost pictate pri- 
mele portrete, reprezentând chipu- 


rile acestora. Maniera realistă de 
reprezentare a acestora a atras 
atenţia romanilor cuceritori, iar de 
la ei s-a răspândit în toată antichi- 
tatea, iar mai apoi în renaştere. Fa- 
cultăţile de arte frumoase învaţă 
arta portretului având ca model 
picturile din Fayoum. 


Icoana 


Pictura din mormintele faraonilor 
de la Luxoe este precursoarea ico- 
nografiei creştine. Chipurile sunt 
stilizate, iar nu realiste, ca cele de la 
Fayoum, culorile sunt pastelate. 
Ochii, urechile sunt bine conturate, 
având rostul de a sublinia unele 
însuşiri. Lipsa harului este dată de 


faptul că picturile egiptene erau 
realizate întotdeauna din profil. În 
Ortodoxie, sfinţii privesc totdeauna 
în faţă. 


Pe de altă parte, ochii mari sunt 
întâlniți atât în arta precreştină, cât 
şi în icoanele copte de mai târziu. Fi 
sunt caracteristici populaţiei egipte- 
ne băştinaşe. 


Detaliile stilizate din fundalul icoa- 
nelor ortodoxe, precum munţii sau 
stâncile, realizate cu minim de tră- 
sături sunt aceleaşi cu înălțimile 
unice în lume din jurul mănăstirii 
Sf. Ecaterina din Sinai. 


Construcţiile 


Faraonii Egiptului au zidit con- 
strucţii uriaşe. Iar pe urma lor au 
venit adevărații faraoni, adevărații 
uriaşi ai Duhului: Sf. Antonie cel 
Mare, Pavel Tebeul şi ceilalţi, care 
s-au aşezat nu departe de templele 
antice, dar care au ridicat adevăra- 
tele piramide, cele duhovniceşti, 
care ating cu vârful lor cerul. Con- 


strucţiile antice sunt doar o umbră 
a ceea ce mai târziu vor reuşi să 
lucreze minunaţii sfinţi ai Egiptu- 
lui. Cu aceşti ochi duhovniceşti tre- 
buie să vedem zidirile antice şi să 
nu zicem că sunt doar pietre fără 
rost. Nu întâmplător în Egipt au 
fost construite cele mai măreţe zi- 
diri ale antichităţii, ca semne pen- 
tru uriaşele zidiri duhovnicești ale 
pustiei creştine. În Egipt s-a adeve- 
rit vorba că unde se înmulţeşte pă- 
catul (slava deşartă), acolo priso- 
seşte harul. 

mă impresiona, dar acum, când i-am 
văzut pe egipteni cât respect au 
faţă de preoţi, parcă mă uit şi eu cu 
alţi ochi. 


Mi s-a părut un dar de la Dumnezeu 
să ajung eu, Iosana, în Egipt! Nu am 
visat în veci că voi ajunge! Când am 
fost la Sihăstria Rarău, era o femeie 
care mi-a zis: Părintele Ioan este Pă- 
rintele Ioan (adică nimeni ca el). Aşa 
îmi vine şi mie să zic: pelerinajul cu 
Părintele Ștefan este pelerinajul cu 
Părintele Ştefan! 


Giorgiana 


Cel mai mult mi-a plăcut la Sf. Eca- 
terina, pentru că este duhul orto- 
dox, în primul rând. Mă gândeam 
când am ajuns acolo că poate e du- 
hul din Sf. Munte și că e o şansă 
pentru noi, femeile, să-l simţim. 
Mi-a plăcut că e ca o cetăţuie, mi-a 
plăcut organizarea mănăstirii, arhi- 
tectura ei. 


Mi-am luat portul popular, ca să-l 
port acolo pentru domnitorii 
noştri, pentru jertfa lor pentru 
Muntele Sinai şi pentru că au făcut 
mai apoi Sinaia şi de dragul Sinaiu- 
lui. M-a bufnit de mai multe ori 
plânsul pe parcurs, gândindu-mă la 
ei, dar şi la Sf. Împărăteasă Elena 
(care a ctitorit primul locaş de rugă- 
ciune din Sinai — n.n.). Ce domni- 
tori! Ce oameni! Când îi vezi în ima- 
gini, te gândeşti ca la ceva mitologic. 
Dar erau vii şi impuneau! Îi simţeai 
că sunt împărați. Aceasta m-a emoţi- 


onat foarte tare, eu având un drag de 
ţară şi am simţit legătura româneas- 
că, inclusiv prin ce am văzut la mu- 
zeu. Mi-ar plăcea şi mie să copiez, să 
scriu cu stilou sau cu peniță din căr- 
ţile sfinte, să fac înflorituri şi aşa să 


las ceva în urma mea... Noi nu ne 
dăm seama ce înseamnă să nu ai 
cărţi, să primeşti o carte într-un timp 


în care nu existau sau erau foarte 
scumpe... Nouă ni se pare atât de 
firesc să avem cărţi, dar acelea 
au fost niște daruri extraordi- 
nare, la vremea lor. 


Mi-a plăcut şi la Sf. Antonie. E 
foarte odihnitoare şi smerită mănăs- 
tirea. Simţi începuturile mona- 
hismului, rădăcinile noastre, ca şi 
creştini. Iar când am plecat de acolo, 
am simţit ca un spaţiu în inima mea. 


M-am întors, mi-am făcut încă o dată 
cruce şi m-a izbit acel spaţiu din ini- 
mă. Pe urmă i-am spus Părintelui, 
dar nu ştiam cum să-i explic, iar el 
mi-a zis: Parcă ţi s-a lărgit ini- 
ma, aşa-i? Da, asta am simţit! Nu 
am mai trăit niciodată aşa ceva. 
Aceasta a fost surpriza duhovniceas- 
că! 


Despre partea culturală, nu pot să zic 
că m-au impresionat foarte mult pi- 
ramidele şi celelalte. Mai degrabă 
mi-a plăcut Nilul. Toate drumurile 
noastre pe lângă Nil ne-au adus mai 
aproape de Sf. Părinţi. Eram pe ace- 
laşi făgaş. Nilul nu s-a schimbat în 
istorie, ca cele de pe pământul de 
lângă el. El a adunat cultură, civiliza- 
ţie, faună, Maica Domnului cu Prun- 
cul, Sf. Părinţi. Nilul e un martor 
al Egiptului de-a lungul timpu- 
lui. 


Mi-a plăcut şi plimbarea cu submari- 
nul, dar şi intrarea în apă, în Marea 
Roşie. 


Din alt punct de vedere, cunoscând şi 
alte civilizaţii de acest fel (India, Tai- 
landa), pe mine nu m-a şocat nici 
mizeria, nici nivelul de trai (de lumea 


a treia), pe care nu-l găseşti în Euro- 
pa. De asemenea, felul de a se îmbră- 
ca, bazarele, produsele. Insă în Egipt 
e deosebit faptul că întâlneşti o com- 
binaţie de creştinism şi mahomeda- 
nism. Te simţeai odihnit din pri- 
cina veșmintelor (oriunde ne- 
am dus şi orice am făcut), căci 
şi ei au haine lungi. Inclusiv ca 
artistă m-am simţit bine, căci am 
regăsit şi aici hainele lungi şi colora- 
te. 


M-a impresionat şi faptul că musul- 
manii şi creştinii se înțelegeau bine. 
Te simţeai în largul tău să fii creştin 
printre ei. 


/enovia 


M-am simţit ca acasă la Sf. Mi- 
na. A fost o surpriză neașteptată, 
ne-a întâmpinat cu multă dragoste. 
Faptul că părintele copt ne-a primit 
cu multă bucurie şi a scos moaştele 
pentru noi (ceea ce nu se întâmplă 
decât foarte rar acolo). Am pornit cu 
nişte aşteptări, pentru că e sfântul 
meu ocrotitor şi mă aşteptam să fie 
bine-primitor. Dar a fost mult peste 
aşteptări! Şi acum simt mireasma 
lui! Al doilea loc deosebit a fost la Sf. 
Ecaterina. 


Laic vorbind, m-a impresionat tem- 
plul cel mare din Karnak. A fost foar- 
te impunător şi cu multă putere. Chi- 
ar dacă piramidele sunt foarte renu- 
mite, acesta m-a impresionat mai 
mult. 


Pe de altă parte, i-am descoperit pe 
egipteni primitori, cu multă dragos- 
te, bucuroşi, calzi. Cel puţin cu turiş- 
tii. Dar am observat şi discrepanţa de 
statut social, adică nu este o clasă de 
mijloc, ci doar foarte bogaţi şi foarte 
săraci. lar oamenii sunt foarte mun- 
citori. 


Nouredlin (ghidul) 


O să-mi fie greu după voi. I-am zis 
Părintelui: îmi pare rău că v-am 
cunoscut, că mi-e greu să mă 
despart de oameni dragi. În 17 
ani de meserie ca ghid, am întâlnit 
români de peste tot, dar aşa, într-o 
singură bucată (adică uniţi) (bune şi 
rele), nu prea! Sunteţi frumoşi şi cu 
suflet, dar înceţi, ca ardelenii! (a 
avut multă răbdare cu noi, cu întâr- 
zierile şi lentoarea noastră — n.n.) 

întâlniri binecuvântate 


Sf. Efrem Sirul 
îl cunoaște pe 
SF. VASILE CEL MARE 


Pe st. Efrem Sirul Duhul l-a chemat 
în Egipt. EI ştia că aici sunt părinţi 
mari. Dar la fel l-a chemat şi în Ca- 
padocia, unde Duhul îi descoperise 
că este un ierarh deosebit, pe care 
dorea mult să-l cunoască. Era vorba 
de Sf. Vasile cel Mare. Din părţile 
Siriei, unde trăia, vedea stâlpul de 
foc al rugăciunii Sf. Vasile, ridicându 
-se cu putere la cer. 


După ce a făcut călătoria lungă în 
Egipt şi l-a cunoscut pe Sf. Paisie cel 
Mare, după ce şi-a lăsat toiagul lân- 
gă chilia sa şi acesta a înverzit în 
timp ce vorbeau cei doi părinţi (ca 
mărturie că şi Sf. Efrem era un uriaş 
al Duhului), a pornit spre Capado- 
cia, unde trăia Sf. Vasile cel Mare. 


Când a ajuns acolo, era zi de dumi- 
nică. Sf. Vasile cel Mare era la reşe- 


dinţa mitropolitană. Și înainte de Sf. 
Liturghie, îşi lua toate veşmintele şi 
venea pe jos până la biserică, însoţit 
de diaconi, în cântări. Iar veşmintele 
sale erau minunate, strălucitoare, 
căci aşa erau cele ale ierarhilor. 


Atunci Sf. Efrem, care stătea într-un 
colţ al bisericii, smerit, s-a gândit: 


- Oare m-am înşelat eu? Am venit 
să aflu un stâlp de foc al rugăciunii 
şi văd atâta slavă de la oameni! 


Dar a rămas la slujbă. În timpul Li- 
turghiei, Sf. Vasile a fost vestit de un 
înger că este un părinte în biserică, 
mare trăitor din Siria. Atunci a tri- 
mis un citeţ să-l cheme pe Sf. Efrem. 


Acesta s-a dus, însă niciunul din ei 
nu ştia limba celuilalt. Dar când au 
ajuns faţă în faţă, s-au îmbrăţişat 
amândoi şi au început să vorbească 
fiecare, dar celălalt auzea ca şi cum 
ar fi grăit în limba sa. Şi aşa şi-a dat 
seama Sf. Efrem de măreţia Sfântu- 
lui Vasile cel Mare, care, deşi era 
înconjurat de slavă, trăia la mari 
înălțimi duhovniceşti. 


Tăbcuiri la Patericul esiptean 


Dacă vrei să ai pace oriunde vei merge, trebuie să te nesocoteşti pe tine. Aceasta este o lucrare extraor- 
dinară. Nu e de ajuns să zici în mintea ta: eu sunt de nimic, iar atunci când vine un gând, îl asculţi. Da- 
că zici că eşti de nimic, că mintea ta nu e sănătoasă duhovniceşte, de ce asculţi de acel gând, de ce-l 
crezi? Dacă mintea îţi spune că celălalt îți vrea răul, de ce o crezi, dacă zici că nu e sănătoasă duhovni- 


ceşte? 


IÎmprăştierea te face să nu mai simţi nimic. Trebuie să avem sensibilitatea duhovnicească să putem per- 
cepe şi înțelege pe cei din jurul nostru. 

O bună parte dintre noi am aflat în timp real 
ce s-a întâmplat în pelerinajul din Egipt, 
prin intermediul a ceea ce am putea numi 


_ > 


„MaxiMina de vacanţă”, adică prin pozele şi 


comentariile postate pe whatsapp. Însă 


aceasta a fost relatarea reporterului. Aşa că 
ne-am gândit să dăm prilejul şi fraţilor care 


au fost acolo să ne spună câteva impresii. 
Ele au fost luate în ultima zi, deci la cald, 


atât la propriu, cât şi la figurat... 


loana 


Pe mine m-a impresionat profund 
ghidul nostru, domnul Nour. Am 
observat în el calităţile unui medic. 
După părerea mea aşa ar trebui să se 
comporte un medic... indiferent de 
circumstanţe, de oboseală, să facă 
faţă cu toată răbdarea şi bunăvo- 
inţa de care este capabil. Indiferent 
ce am fi spus fiecare dintre noi, pele- 
rinii, dânsul dădea dovadă de fiecare 
dată de o lipsă totală de superficiali- 
tate, fiind mereu atent la nevoile 
noastre. Cred că am învăţat multe 
din comportamentul dânsului, iar pe 
viitor îmi doresc să îi urmez exem- 
plul. De cele mai multe ori îmi 
schimb atitudinea în funcţie de nevo- 
ile pe care le am. Foamea sau obo- 
seala îmi justifică mie, câteodată, 


nervozitatea şi lipsa de chef. La ghi- 
dul nostru, chiar dacă se observa 
oboseala fizică, limbajul şi atitudinea 
nu se schimbau deloc. Am învăţat de 
la domnul Nour disponibilitatea... 


Ca şi loc, mi-a rămas în minte Mă- 
năstirea Sfântului Antonie cel Mare. 
Am simţit o pace interioară deo- 
sebită şi totodată sentimentul unui 
loc familiar, deşi nu mai fusesem 
niciodată aici... Mănăstirea a fost ca 
un loc în care m-am reîntors şi am 
putut să mă rog într-o deplină 
linişte. A fost înălțător când am 
cântat cu toţii „Apărătoare Doamnă”, 
iar bisericuţa s-a umplut de glasurile 
noastre. M-am gândit mereu la cu- 
vintele „Mare eşti, Doamne, şi minu- 
nate sunt lucrurile Tale şi niciun 
cuvânt nu este de ajuns spre lauda 
minunilor Tale!”. Când am ieşit, am 
fost surprinsă să aud de la mulţi din- 

tre ai noştri că şi ei au simţit aceeaşi 
pace... 


Da, pot spune că după ieşirea aceasta 
în Egipt, îmi apreciez mai mult ţara. 
În primele zile ale pelerinajului, mă 
gândeam mereu că nu aş putea locui 
niciodată în Egipt. Mi-a dat impresia 
unei dezordini generale, chiar şi în 
metropole precum Cairo sau Alexan- 
dria... dacă vedeai un loc frumos 
amenajat, o construcţie mai nouă, 
automat în jurul ei se înălţau case 
distruse, care păreau ca vandalizate, 
o mizerie de-a lungul trotuarelor ca- 
re te înăbuşea, o populaţie neîngrijită 
în general... Ca şi oameni, mi-au lă- 
sat o impresie foarte bună egiptenii. 
Caractere extrem de deschise şi 
oameni inimoși în general. De- 
loc crispaţi şi de cele mai multe ori 
zâmbitori. Copilaşii îţi săreau în bra- 
ţe şi se ataşau repede de tine. Nu 

aveai cum să nu îi îndrăgeşti şi tu... 
Mi-au plăcut mult oamenii în Egipt. 


Pr. loneb 


Mie mi-a plăcut tot şi îmi pare bine 
că am ajuns în Egipt. Cred că ar 
mai fi nevoie să mai venim, ca 
să înţelegem mai bine. La Părin- 
ţii cei mari, la Sf. Antonie şi Pavel 
Tebeul, acolo m-am odihnit. Chiar a 
fost ce mă gândeam că ar trebuie să 
fie... Şi la Sf. Ecaterina. Iar la Sf. 
Mina a fost o mare bucurie. 


Iar istoric vorbind, m-au impresio- 
nat hieroglifele şi Valea Regilor. Am 
văzut simţul deosebit al vechilor 
egipteni, fineţea lor, frumuse- 
ţea căutării lor. 


Mi se pare un popor bucuros, un 
popor primitor. Parcă mai buni ca 
noi, cel puţin la prima vedere. Se 
bucură de ce au. Noi tot căutăm 
altceva, suntem nemulţumiţi de ce 
avem, dar ei se bucură de puţi- 


nul pe care îl au, de familiile lor. 
Mi-a plăcut aceasta. Erau ca şi ve- 
chile familii româneşti, în căsuțe 
sărăcăcioase, dar toţi împreună. Se 
vedea bucuria în ochii lor. 


Nu în ultimul rând m-a impresionat 
dedicaţia lor pentru dumnezeul lor 
(este vorba de musulmani — n.n.). 
Să te trezeşti şi înainte de răsăritul 
soarelui şi să mulţumeşti dumneze- 
ului tău... Au o rânduială şi o cre- 
dinţă. Chiar şi poliţiştii... 


Danieta 


Pentru mine, Egiptul este fascinant. 
Nu m-am gândit că va fi atât de fru- 
mos. Aşa cum în Ierusalim aveam 
senzaţia că sunt acasă, aşa nu-mi 
vine să plec de aici. Mâine aş lua-o 
de la capăt şi aş vizita toate mă- 


năstirile din pustie, care sunt 
exact aşa cum a spus și Părintele, 
adică aşa cum trebuie să fie o 
mănăstire. 


M-au impresionat şi oamenii care 
sunt, după părerea mea, mult mai 
buni decât noi. Simpli, dar buni şi 
cu chipul luminos, mulţumiţi cu 
ceea ce au. M-a impresionat şi dra- 
gostea copiilor faţă de preoţii 
noştri, dar şi a oamenilor în gene- 
ral. 


M-au impresionat şi preoţii copţi... 
Unii dintre ei ne-au petrecut cu 
privirea până ne-am îndepărtat de 
mănăstire, ca nişte adevăraţi bu- 
nici. 


lustbna 


Cel mai mult mi-a plăcut la mănăs- 
tirea Sfântului Antonie, pentru tih- 
na şi duhul de acolo. Duhul 
Sfântului Antonie era impregnat în 
biserică, în tot. 


Chiar dacă toţi am simţit ceva apar- 
te la Sfântul Mina, aş vrea să spun 
că acest pelerinaj a fost un 
drum nu numai al nostru către 
Sfântul Mina, ci şi al lui către 
noi. La el m-am simţit ca atunci 
când mergi în vizită la cineva drag 
şi nu mai ştie cu ce să te servească 
de bucurie că eşti în casa lui. Aşa 
m-am simţit la Sf. Mina. 


Laic vorbind, mi-a plăcut templul 


din Karnak. Impunător şi frumos ca 
arhitectură. 


Am apreciat aici ospitalitatea şi 
simplitatea oamenilor. Şi am 
observat că igiena şi locuinţa nu au 
importanţă prea mare pentru egip- 
teni. Dar am trecut peste aceasta, 
pentru că oamenii sunt foarte dră- 
guţi şi deschişi, îngăduitori şi cu 
dragoste. 


Mai pot spune că gastronomia e 
diferită. Poate la noi sunt mai puţi- 
ne feluri de mâncăruri, dar gustul e 
clar pentru fiecare. Adică dacă mă- 
nânci friptură, are un gust, cartoful 
alt gust. Egiptenii folosesc parcă 
acelaşi condiment în toate mâncă- 
rurile şi au un gust asemănător toa- 
te. Însă mi-a plăcut foarte mult pră- 
jitura lor tradiţională, kunafa. Ca o 
baclava umplută cu brânză fină. A 
fost delicioasă! 


losana 


Cel mai bine m-am simţit la Sf. Eca- 
terina, la Sf. Antonie şi la Sf. Mina. 
Sunt foarte bucuroasă că mai 
există aceste locuri, că cineva 
se ocupă de ele și le întreţine. 


Nu ştiam de Biserica coptă. Am vă- 
zut când am fost la Ierusalim, la Sf. 
Mormânt, că au o bisericuţă sepa- 
rată de noi, dar nu am ştiut că în 
Egipt ei au rămas printre atâţia mu- 
sulmani. 


Am rămas deosebit de impresio- 
nată de agricultura lor (sora 
Iosana e inginer agronom -— n.n.). 
Deşi sunt terenuri aride, au culturi 
atât de frumoase şi verzi, o diversi- 
tatea de culturi (cânepă, in, care la 


noi nu se mai cultivă...), pe care le 
irigă. Au o reţea de canale, pe care o 
avem şi noi, dar nu o folosim. 


Am observat că poporul egiptean 
este foarte iubitor. Parcă noi sun- 
tem mai reci - îmi pare rău să spun 
asta. Ei îi iubesc foarte mult pe ro- 
mâni, şi îndeosebi pe preoţi. Eu, în 
tinereţe, când vedeam un preot, nu 


